
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  15 decembrie 2010               

Pl-x  658/2010                     


AVIZ

asupra propunerii legislative pentru modificarea şi completarea Legii 384/2006 privind statutul soldaţilor şi gradaţilor voluntari
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii 384/2006 privind statutul soldaţilor şi gradaţilor voluntari, trimisă cu adresa Pl-x 658 din 6 decembrie 2010 şi înregistrată cu nr. 31/1230 din 7 decembrie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este primă Cameră sesizată. 

Propunerea legislativă are ca obiect de reglementare modificarea şi completarea Legii nr.384/2006 privind statutul soldaţilor şi gradaţilor voluntari, cu modificările şi completările ulterioare, în sensul ca soldaţii şi gradaţii profesionişti în activitate care se disting prin modul de îndeplinire a atribuţiilor să poată fi înaintaţi, în mod excepţional, în gradele de fruntaş sau caporal clasa a III-a, clasa a II-a şi clasa I, în limita numărului aprobat de către ministrul apărării naţionale, fără să fie condiţionaţi de alte criterii.
Potrivit prevederilor art.61 din Regulamentul Camerei Deputaţilor, republicat, comisia a dezbătut iniţiativa legislativă  în şedinţa din 15 decembrie 2010.
Membrii Comisiei au examinat propunerea legislativă supusă avizării, expunerea de motive şi avizul favorabil al Consiliului Legislativ, nr.1412 din 30.11.2010. 
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea  favorabilă a acestei iniţiative legislative.
În raport de obiectul şi conţinutul reglementării,  propunerea legislativă  face parte din categoria legilor organice.
             PREŞEDINTE,                            SECRETAR,

                          Daniel BUDA                     Gabriel ANDRONACHE

